馮盈盈黃金期守Dry兩年 闖30大關獻身衝視后
2024年04月18日 00:00
東網電視
更多新聞短片
參選港姐贏得冠軍入行的馮盈盈,轉眼在娛樂圈已經8年,年中將要面對女人30「大關」挑戰。近年被緋聞影響事業發展的她,在30歲來臨前定下兩年「守身」之約向無綫「獻身」。她揚言會好好把握兩年「黃金時間」,全力搏殺,衝擊視后!
前港姐冠軍馮盈盈2016年參加選美加入娛樂圈,藝人成為她第一份工作,入行後主持過《學是學非》、《#後生仔傾吓偈》等受歡迎節目,在劇集《妳不是她》中更升呢做女主角。入行以來一直受力捧的她,雖然經歷過高低,但整體發展不俗。
近年盈盈發展受到緋聞所累出現低潮,去年突然宣布重返校園修讀食品管理及營銷學碩士,令外間揣測她意興闌珊,有意效法麥明詩離巢轉行。早前修畢碩士課程的她指讀書並不是為了外間所指鋪路轉行,強調會繼續在圈中發展:「選港姐入行嗰年同時係我大學畢業,本身人生生涯規劃係去英國大學讀碩士,選美入行後擺低咗碩士,去到30歲呢個時間,趁仲有精力、轉數就決定再讀書,有機會都想讀埋博士,依家都仲讀緊網上哈佛大學商業管理課程,再學新知識。」
自掏腰包「補習」演技
盈盈與麥明詩因合作《後生仔》成為閨蜜,最近對方結婚成為人妻,問到可會令她勾起出嫁的念頭?她煞有介事說:「講起拍拖、談戀愛,已經有計劃,計劃呢兩年都唔會拍拖,就算有追求者、有合適對象都唔會發展,一切感情事兩年後先講,因為呢兩年真係想發展好自己嘅事業、做好工作、讀書學習,未來呢兩年對於我嚟講係『黃金時間』,應該好好投資喺自己身上。」
去年底盈盈首度做「女一」的劇集《妳不是她》推出,近期則有《逆天奇案2》出街,她表示落足心機拍攝《逆2》,自掏腰包請來戲劇導師泰臣逐場戲「補習」演技。躊躇滿志兼「禁戀」兩年,她明顯想於無綫有更好發展,衝擊「視后」寶座,但近年變得內斂的她卻說:「只係想提升演技,做得比上集好。同埋就嚟30歲,所以有呢啲諗法。雖然30歲唔代表咩,但係都係一個要紀念嘅年份,所以呢一、兩年事業上都想畀自己衝刺吓。依家生活得好開心、好充實,有工作、有讀書興趣,生活已經忙到冇時間去社交識朋友,仲講拍拖?所以先狠下心腸。」盈盈強調公司沒有給壓力不准拍拖,亦不是對緋聞怕怕,自嘲是年紀大,現在追求內心平靜,無謂社交可免則免。
由初出道大情大性,盈盈經過8年成長,增添了成熟感,直言現在的她才是真正的自己,更自在、更自信、更從容:「出道做《學是學非》要開心、興奮、活潑啲,經驗豐富、有自信咗,可以做番自己,其實自己收工後係比較靜,依家可以舒服展現自己呢面。」